Sessió ordinària del Claustre de la Universitat de València

## Sessió ordinària del Claustre de la Universitat de València

El Claustre Universitari s’ha reunit aquest dimecres 26 de febrer per rebre l’Informe de la Sindicatura de Greuges i l’Informe de la Rectora, a més d’elegir membres de diversos òrgans col·legiats.

L’Aula Magna de la Facultat de Medicina i Odontologia ha acollit aquest dimecres 26 de febrer la reunió del Claustre de la Universitat de València que, tradicionalment, té lloc després de la convocatòria d’exàmens del primer quadrimestre.

En l’ordre del dia, l’elecció de membres de diversos òrgans col·legiats, l’Informe de la Rectora i l’Informe de la Sindicatura de Greuges, corresponent al passat curs acadèmic 2023-2024.

Després d’aprovar l’acta de la sessió anterior, el Claustre ha realitzat l’elecció de membres de diversos òrgans col·legiats.

Així, atenent a les candidatures presentades i els resultats de les votacions, els membres electes han estat:

Zaira Torres Romero, representat al Personal Investigador en Formació (PIF) i Joan Úbeda Gironés, estudiant de la Facultat d’Infermeria i Podologia, s’han incorporat al Consell de Govern de la Universitat de València.

També Zaira Torres, s’ha incorporat a la Comissió d’Estatuts junt a Gonzalo Prats Santori, estudiant de la Facultat d’Economia.

Així Mateix, el claustre ha corroborat la proposta de la Sindicatura de Greuges per a que Carmen Sánchez Cebriá, personal Tècnic, de Gestió, Administració i Serveis siga nomenada com a vicesíndica.

A continuació, la rectora de la Universitat de València, M. Vicenta Mestre ha traslladat al claustre el seu informe en el que ha fet un repàs de les accions més destacades que ha dut a terme la universitat. En aquest sentit, ha informat de les actuacions que s’han realitzat al voltant de la DANA, fita que ha marcat les polítiques dutes a terme en els darrers mesos, així com també ha informat de la política de PDI i PTGAS que està duent a terme la UV, i les accions de suport que la Universitat ha realitzat al voltant de la guerra de Gaza.

Pot consultar més detalladament l’informe de la rectora en les següents notícies:

En acabar l’informe de la rectora, ha sigut el torn de Belén Cardona, actual Síndica de Greuges, que d’acord amb els articles 237 dels Estatuts de la Universitat de València i 11 del Reglament d’organització i funcionament de la Sindicatura Universitària de Greuges és funció del síndic o síndica “presentar al Claustre, cada curs acadèmic, un informe de la seua activitat”. En la seua intervenció ha informat al claustre de les actuacions que ha dut a terme la Sindicatura.  
Pot consultar més detalladament l’informe de la síndica a la següent notícia:

L’últim punt de l’ordre del dia ha sigut el torn obert de paraules, on diversos membres de la comunitat universitària han volgut prendre la veu i expressar els seus plantejaments sobre diversos temes de la política universitària.

Així, Joan Úbeda, nou membre electe del Consell de Govern ha agraït el suport rebut en la votació. A més, ha volgut recordar els temps que estem vivint, de reptes i oportunitats. Uns temps en els que la Universitat “ha de mantenir la seua ferma defensa de la llengua, la cultura i els nostres arrels, i que l’associació d’estudiants SAÓ lluitarà incansablement per a que la Universitat siga un lloc d’inclusió i respecte”.

Josep Vicent Salas, membre del Servei d’Informàtica de la Universitat de València, ha traslladat el prec de que la Universitat es sume a la resta d’organismes que fan públics els exàmens d’oposicions, per tal d’augmentar la transparència i facilitar la preparació d’aquestes proves. Tot açò, en un temps en el que es preveu que augmenten les convocatòries degut a les jubilacions que s’estan produint entre el PTGAS.

L’estudiant Laura Nebot, coordinadora de l’Assemblea General d’Estudiants ha traslladat diverses queixes de l’estudiantat del Campus d’Ontinyent sobre deficiències en els serveis de cafeteria, transport públic, la realització de pràctiques d’anatomia i vacants de professorat que no es cobreixen.

L’estudiant Maria de las Virtudes, ha agraït a la Universitat el seu posicionament al voltant de la votació en el sector educatiu sobre la docència en valencià i la convida a mantenir aquesta fermesa i posició capdavantera en la reivindicació i defensa de la cultura i la llengua valenciana.

Per últim, el professor Antoni Merelles de la Facultat d’Infermeria i Podologia, ha traslladat les contradiccions que li plantegen les demandes de majors llocs d’aparcament privat als campus, en compte de millores al transport públic. Així mateix, també ha volgut posar en valor l’esforç que s’ha realitzat a la Universitat, però especialment al seu centre, per a que la DANA no impedira l’estudiantat la realització de les pràctiques als hospitals.

Galeria d'imatges 

### Sessió ordinària del Claustre de la Universitat de València

Arxivat en:
Claustre

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar